Vieux-la-Romaine

Vieux-la-Romaine estas arkeologia loko en Francio, kiu kongruas kun la gaŭla-romia urbo Aregenua. Ĝi situas sur la teritorio de la komunumo Vieux en la departemento Calvados, 15 kilometrojn sude de Caen. Serĉfosita ekde la epoko de Ludoviko la 14-a, la antikva urbo estis precipe prospera dum la romia imperio. Ĉefurbo de la Vidukasoj, Aregenua (« sur la enfluejo » en la gaŭla lingvo) posedis monumentojn kaj konstruaĵojn kiuj identigas ĝin kiel gravan ĉefurbon. Fondita dum la 1-a jarcento p.K., Aregenua ŝajne estis etapo laŭlonge de la mapo de Peutinger. Ĝia orepoko verŝajne okazis en la 2-a kaj 3-a jarcentoj p.K. Oni scias danke al surskribo (marmoro de Thorigny) ke la urbo ĝuis apartan fiskan statuson. Ĝiaj magistratoj estis laŭjure romiaj civitanoj. Eksteraj ligiloj Oficiala retejo Arkivigite je 2018-08-08 per la retarkivo Wayback Machine